Νικόλας Παπαγγελόπουλος

Ο **Νικόλας Παπαγγελόπουλος** (17 Νοεμβρίου 1988, Αθήνα) είναι Έλληνας πετοσφαιριστής, ο οποίος  κατά την περίοδο 2025-26 αγωνίζεται με τη φανέλα του Γ.Α.Σ. Παμβοχαϊκος στο Πρωτάθλημα Ελλάδας στη θέση του κεντρικού.

## Καριέρα
Ο Νικόλας Παπαγγελόπουλος ξεκίνησε τη σταδιοδρομία του από τον Α.Ο. Ξυλοκάστρου το 2002, και στη συνέχεια αγωνίστηκε κατά σειρά στην Ε.Α. Πατρών (2003-04), τον Μακεδονικό Θεσσαλονίκης (2004-05) και τον Ηρακλή Θεσσαλονίκης (2005-07) με τον οποίο κατέκτησε το Κύπελλο Ελλάδας 2006, το Πρωτάθλημα Ελλάδας 2006-07, καθώς και το πανελλήνιο πρωτάθλημα εφήβων στη Ζάκυνθο το 2007. Την επόμενη χρονιά μεταγράφηκε στον Παναθηναϊκό, με τον οποίο κατέκτησε το Κύπελλο Ελλάδας 2008.

Στη συνέχεια αγωνίστηκε στην ΑΕΚ (2008-09), τον Α.Ο.Π. Κηφισιάς (2009-11) και τον Φοίνικα Σύρου (2011-12), με τον οποίο κατέκτησε το πρώτο Λιγκ Καπ Ελλάδας.

Το Καλοκαίρι του 2012 εντάχθηκε για δεύτερη φορά στον Α.Ο.Π. Κηφισιάς και αποτέλεσε αναπόσπαστο κομμάτι του για οκτώ περιόδους. Με την ομάδα των «Βορείων προαστείων», που εκείνη την περίοδο εδραιώθηκε στην Α1 εθνική κατηγορία, έφτασε τρεις φορές στον τελικό του κυπέλλου Ελλάδας (2014, 2016, 2017). Επίσης αναδείχθηκε πολυτιμότερος παίκτης (MVP) κατά την 19η αγωνιστική του Πρωταθλήματος Βόλεϊ Λιγκ τον Μάρτιο του 2016.

Το Kαλοκαίρι του 2017 εντάχθηκε στον ΠΑΟΚ, στον οποία παρέμεινε μέχρι και τον Δεκέμβριο. Τον Ιανουάριο του 2018 επέστρεψε για τρίτη φορά στην ομάδα της Κηφισιάς, ενώ η επόμενη περίοδος τον βρήκε στην Ελβετική Βόλλεϋ Νέφελς, με την οποία αγωνίστηκε για δύο περιόδους. Το καλοκαίρι του 2020 επέστρεψε στην Ελλάδα και υπέγραψε για δεύτερη φορά στον Φοίνικα Σύρου, με τον οποίο κατέκτησε το Λιγκ Καπ Ελλάδας και το Σούπερ Kαπ Ελλάδας το 2021.
Τον Ιούλιο του 2022 ο Νικόλας Παπαγγελόπουλος υπέγραψε στον Ολυμπιακός Πειραιώς, με τον οποίο κατέκτησε το το CEV Τσάλεντζ Καπ της περιόδου 2022-23 και συνέβαλε αποφασιστικά στην κατάκτηση από τους ερυθρόλευκους του Πρωταθλήματος Ελλάδας 2022-23.

Κατά την περίοδο 2023-24 αγωνίστηκε στον Παναθηναϊκό, με τον οποίο κατέκτησε το Λιγκ Καπ, και τον Ιούλιο του 2024 επέστρεψε στον Ολυμπιακό όπου κατέκτησε το κύπελλο Ελλάδος, το Λιγκ Καπ  και το Σούπερ Καπ Ελλάδος καθώς και τη συμμετοχή στις 8 καλύτερες ομάδες του Champions League.

Την σεζόν 2025-26 αγωνίζεται με την ομάδα του Γ.Α.Σ. Παμβοχαϊκός.

## Διεθνής Καριέρα
Ο Νικόλας Παπαγγελόπουλος έχει αποτελέσει μέλος των εθνικών ομάδων σε όλα τα επίπεδα (Παίδων - Εφήβων - Ανδρών).

## Συλλογικοί τίτλοι - Διακρίσεις
### Διεθνείς διοργανώσεις
**[[Challenge Cup πετοσφαίρισης ανδρών|CEV Τσάλεντζ Καπ]]
*  [[CEV Challenge Cup ανδρών 2022–23|2023]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιως]])

=== Εθνικά Πρωταθλήματα ===
**2 Πρωταθλήματα Ελλάδας
* 2006-07 (Ηρακλής Θεσσαλονίκης)
* 2022-23 (Ολυμπιακός Πειραιώς)
** **2η Θέση**: 2007-08 (Ηρακλής Θεσσαλονίκης), 2007-08 (Παναθηναϊκός A.O.), 2011-12, 2020-21 (Φοίνικας Σύρου), 2023-24 (Παναθηναϊκός A.O.

### Εθνικά Κύπελλα
**2 [[Κύπελλο Ελλάδας πετοσφαίρισης ανδρών|Κύπελλα Ελλάδας]]
* [[Κύπελλο Ελλάδας πετοσφαίρισης ανδρών 2005-2006|2006]] ([[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]])
* [[Κύπελλο Ελλάδας πετοσφαίρισης ανδρών 2005-2006|2008]] ([[Παναθηναϊκός (πετοσφαίριση ανδρών)|Παναθηναϊκός A.O.]])
** **2η Θέση**: [[Κύπελλο Ελλάδας πετοσφαίρισης ανδρών 2013-2014|2014]], [[Κύπελλο Ελλάδας πετοσφαίρισης ανδρών 2015-2016|2016]], [[Κύπελλο Ελλάδας πετοσφαίρισης ανδρών 2016-2017|2017]] ([[Α.Ο.Π. Κηφισιάς]]), [[Κύπελλο Ελλάδας πετοσφαίρισης ανδρών 2021-2022|2022]] ([[Α.Ο. Φοίνικας Σύρου|Φοίνικας Σύρου]]), [[Κύπελλο Ελλάδας πετοσφαίρισης ανδρών 2022-2023|2023]] ([[Ολυμπιακός (πετοσφαίριση ανδρών)|Ολυμπιακός Πειραιώς]])

**4 Λιγκ Καπ Ελλάδας
* 2012, 2021 (Φοίνικας Σύρου)
* 2024 (Παναθηναϊκός Α.Ο.)
* 2024-25 (Ολυμπιακός Πειραιώς)
** **2η Θέση**: 2013 (Α.Ο.Π. Κηφισιάς), 2023 (Ολυμπιακός Πειραιώς)

**3 [[Σούπερ καπ Ελλάδος πετοσφαίρισης Ανδρών|Σούπερ Kαπ Ελλάδας]]
* 2005: ([[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]])
* 2021: ([[Α.Ο. Φοίνικας Σύρου|Φοίνικας Σύρου]])
* 2024 ([[Ολυμπιακός (πετοσφαίριση ανδρών)|Ολυμπιακός Πειραιώς]])

**1 Πανελλήνιο Πρωτάθλημα Εφήβων
* 2007: (Ηρακλής Θεσσαλονίκης)

## Ατομικές διακρίσεις
* Πρωτάθλημα Ελλάδας 2015-16: Πολυτιμότερος Παίκτης (MVP) 19ης αγωνιστικής 

## Παραπομπές


## Εξωτερικοί σύνδεσμοι
* Νικόλας Παπαγγελόπουλος: Παρουσίαση - Ατομικά στοιχεία - Ομάδες - Διακρίσεις volleybox.net
* Νικόλας Παπαγγελόπουλος: Παρουσίαση - Ομάδες - Αγώνες - Στατιστικά globalsportsarchive.com
* Νικόλας Παπαγγελόπουλος: Ατομικά στοιχεία - Ομάδες - Τίτλοι volleyleague.gr
* Νικόλας Παπαγγελόπουλος: Ατομικά στοιχεία - Ομάδες καριέρας greekvolley.eu
* Νικόλας Παπαγγελόπουλος: Ευρωπαϊκή παρουσία www-old.cev.eu
*   volleyland.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΑΕΚ
Κατηγορία:Πετοσφαιριστές ΑΟΠ Κηφισιάς
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΟΣΦΠ